CELEX: 52020PC0001
Language: hu
Date: 2020-01-07
Title: Javaslat A TANÁCS RENDELETE az Európai Unió és a Seychelle Köztársaság közötti fenntartható halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról

EURÓPAI BIZOTTSÁG
            Brüsszel, 2020.1.7.
            COM(2020) 1 final
            2020/0001(NLE)
            Javaslat
            A TANÁCS RENDELETE
            az Európai Unió és a Seychelle Köztársaság közötti fenntartható halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A Bizottság a vonatkozó tárgyalási irányelvek
                     1
                   alapján tárgyalásokat folytatott a Seychelle Köztársaság (a továbbiakban: Seychelle-szigetek) kormányával egy új fenntartható halászati partnerségi megállapodásnak és végrehajtási jegyzőkönyvének az Európai Unió nevében történő megkötéséről. A tárgyalások eredményeként a tárgyaló felek 2019. október 22-én parafálták a (2020–2026-os időszakra szóló) megállapodást és a jegyzőkönyvet. Az új megállapodás hatályon kívül helyezi és felváltja a meglévő megállapodást, időbeli hatálya pedig az ideiglenes alkalmazás 15. cikkben rögzített kezdőnapjától, vagyis a felek általi aláírásának napjától számított hatéves időszakra terjed ki, és hallgatólagosan megújítható. Az új jegyzőkönyv az ideiglenes alkalmazás 15. cikkben rögzített kezdőnapjától, vagyis a két fél általi aláírásának napjától számított hatéves időszakra szól. 
               
            
            
               Az új jegyzőkönyv az alábbi kategóriákban ír elő halászati lehetőségeket:
            
            
               –
                     40 erszényes kerítőhálós tonhalhalászhajó,
            
            
               –
                     8 felszíni horogsoros halászhajó,
            
            
               –
                     segédhajók, az IOTC vonatkozó határozatainak megfelelően.
            
            
               
                  Helyénvaló meghatározni e halászati lehetőségek tagállamok közötti elosztásának módját.
               
            
            
               •Összhang a szabályozási terület jelenlegi rendelkezéseivel
            
            
               Az új megállapodás fő célja egy naprakész – azaz a megreformált közös halászati politikának
                  2
                és külső dimenziójának prioritásait figyelembe vevő – keret biztosítása, amely a halászat területén lehetővé teszi az Európai Unió és a Seychelle Köztársaság közötti stratégiai partnerség folytatását és megerősítését.
            
            
               A jegyzőkönyv célja, hogy az uniós hajóknak – a rendelkezésre álló legmérvadóbb tudományos szakvéleményeknek és az Indiai-óceáni Tonhalbizottság (IOTC) határozatainak és ajánlásainak a tiszteletben tartása mellett – a rendelkezésre álló többlet korlátain belül halászati lehetőségeket biztosítson a Seychelle-szigeteki halászati övezetben. A Bizottság az álláspontját részben az előző (2014–2020-as időszakra vonatkozó) megállapodás és jegyzőkönyv értékelésének eredményeire, részben pedig egy előretekintő értékelés eredményeire alapozta, amely egy új megállapodás és jegyzőkönyv megkötésének lehetőségét vizsgálta. Mindkét értékelést külső szakértők végezték. A jegyzőkönyv egyúttal az Európai Unió és a Seychelle Köztársaság közötti együttműködésnek is új lendületet kíván adni annak érdekében, hogy a Seychelle-szigeteki halászati övezetben és az Indiai-óceánon lehetővé váljon a fenntartható halászati politika fejlesztése és a halászati erőforrások felelősségteljes kiaknázása, ami mindkét fél érdekét szolgálja. Az együttműködés emellett tisztességes munkakörülmények kialakítását is elősegíti a halászat területén.
            
            
               •Összhang az Unió egyéb szakpolitikáival
            
            
               A Seychelle-szigetekkel kötött új halászati partnerségi megállapodásra irányuló tárgyalások az Európai Unió által az afrikai, karibi és csendes-óceáni (AKCS-) országok vonatkozásában folytatott külső tevékenység részét képezik, és figyelembe veszik különösen a demokratikus alapelvek és az emberi jogok tiszteletben tartására irányuló uniós célkitűzéseket. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A jogalap az Európai Unió működéséről szóló szerződés, amely 43. cikkének (3) bekezdésében kiköti, hogy a halászati lehetőségek elosztásáról a Tanács határoz, a Bizottság javaslata alapján.
            
            
               •Szubszidiaritás (nem kizárólagos hatáskör esetén) 
            
            
               A javaslat az Európai Unió kizárólagos hatáskörébe tartozik. 
            
         
         
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Az érdekelt felekkel az Európai Unió és a Seychelle-szigetek közötti lehetséges új fenntartható halászati partnerségi megállapodás és végrehajtási jegyzőkönyv utólagos és előzetes értékelése során folyt egyeztetés. A technikai értekezletek során tagállami és iparági szakértőkkel is konzultáltak. E konzultációk azzal a következtetéssel zárultak, hogy mind az Uniónak, mind a Seychelle-szigeteknek érdekében áll megkötni egy új fenntartható halászati partnerségi megállapodást és végrehajtási jegyzőkönyvet.
               
            
            
               •Konzultációk az érdekelt felekkel
            
            
               
                  Az értékelés részeként konzultációra került sor a tagállamokkal, az ágazati képviselőkkel, egyes nemzetközi civil szervezetekkel, valamint a Seychelle-szigetek halászati közigazgatási szerveivel és civil társadalmi képviselőivel. A távolsági flottával foglalkozó tanácsadó testület keretében szintén folytak konzultációk a testület 2019. március 27-i ülésén.
               
            
            
               •Szakértői vélemények beszerzése és felhasználása
            
            
               A Bizottság a közös halászati politikáról szóló rendelet 31. cikkének (10) bekezdésében foglalt rendelkezésekkel összhangban az utólagos és az előzetes értékeléshez független szakértő segítségét vette igénybe. 
            
            
               4.KÖLTSÉGVETÉSI VONZATOK
            
            
               A rendelettervezet nincs hatással az uniós költségvetésre.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               Ezen eljárás megindítására az Európai Unió és a Seychelle Köztársaság közötti fenntartható halászati partnerségi megállapodásnak és az ahhoz csatolandó végrehajtási jegyzőkönyvnek az Unió nevében történő aláírásáról és ideiglenes alkalmazásáról szóló tanácsi határozathoz, valamint az azok megkötéséről szóló tanácsi határozathoz kapcsolódó eljárás megindításával párhuzamosan kerül sor. Ezt a rendeletet a megállapodásban rögzített halászati lehetőségek megnyitásának időpontjától, vagyis a jegyzőkönyv ideiglenes alkalmazásának kezdőnapjától kell alkalmazni. 
            
            
               2020/0001 (NLE)
            
            
               Javaslat
            
            
               A TANÁCS RENDELETE
            
            
               az Európai Unió és a Seychelle Köztársaság közötti fenntartható halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
         
         
            
               (1)A Bizottság az Európai Unió nevében tárgyalásokat folytatott az Európai Unió és a Seychelle Köztársaság által kötendő új fenntartható halászati partnerségi megállapodásra (a továbbiakban: partnerségi megállapodás), valamint a partnerségi megállapodáshoz csatolt új végrehajtási jegyzőkönyvre (a továbbiakban: jegyzőkönyv) vonatkozóan.
            
            
               (2)A szóban forgó tárgyalások 2019. október 22-én a partnerségi megállapodás és a jegyzőkönyv parafálásával zárultak.
            
            
               (3)A partnerségi megállapodás hatályon kívül helyezi az Európai Unió és a Seychelle-szigetek közötti jelenlegi halászati partnerségi megállapodást, amely 2007. november 2-án lépett hatályba.
            
            
               (4)Az (EU) 2019/... tanácsi határozattal
                  3
                összhangban az új partnerségi megállapodást és jegyzőkönyvét – későbbi időpontban történő megkötésükre figyelemmel – [illessze be az aláírás dátumát]-án/én aláírták.  
            
            
               (5)A jegyzőkönyvben az alkalmazás teljes időtartamára előírt halászati lehetőségeket helyénvaló elosztani a tagállamok között.
            
            
               (6)Ezeknek az intézkedéseknek a sürgőssége a Seychelle-szigeteki halászati övezetben folytatott uniós halászati tevékenységek gazdasági jelentősége mellett azzal áll összefüggésben, hogy az ilyen tevékenységekben bekövetkező kieséseket a lehető legrövidebbre kell csökkenteni.  
            
            
               (7)Annak érdekében, hogy az uniós hajók tovább folytathassák halászati tevékenységüket, a jegyzőkönyv ideiglenes jelleggel már az aláírásának napjától alkalmazásra kerül. Ezért e rendeletet is indokolt ugyanazon naptól alkalmazni,
            
            
               ELFOGADTA EZT A RENDELETET:
            
            
               1. cikk
            
            
               Az Európai Unió és a Seychelle Köztársaság közötti fenntartható halászati partnerségi megállapodás végrehajtására vonatkozó jegyzőkönyvben (a továbbiakban: jegyzőkönyv) előírt halászati lehetőségek a következők szerint kerülnek elosztásra a tagállamok között:
            
            
               (a)erszényes kerítőhálós tonhalhalászhajók:
            
            
               Spanyolország:
                     
                     [22]
                     hajó
            
            
                            Franciaország:
                     
                     [16]
                     hajó
            
            
                            Olaszország: 
                     
                     
                     [2]
                     hajó
            
            
               (b)felszíni horogsoros halászhajók:
            
            
               Spanyolország:
                     
                     [2]
                     hajó
            
            
                            Franciaország:
                     
                     [4]
                     hajó
            
            
               Portugália:
                     
                     
                     [2]
                     hajó
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
         
         
            
               Ezt a rendeletet a jegyzőkönyv aláírásának napjától kell alkalmazni. 
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        Elfogadásukra a Mezőgazdasági és Halászati Tanács 2019. július 15-i ülésén került sor.
               
               
                  
                     (2)
                  
                        HL L 354., 2013.12.28., 22. o.
               
               
                  
                     (3)
                  
                        A Tanács (EU) 2019/… határozata (2019. ...) … (HL C ..., …. o.).